Der skal rettes op på universitetets økonomistyring, men ministeren vil ikke reagere på budgetoverskridelsen.

Aalborg Universitet må se at få rettet op på sin økonomi, lyder det fra den radikale Uddannelsesminister Morten Østergaard. Det oplyser DR Nordjylland. Universitetet er ifølge egne tal på vej med et underskud på 65 millioner kroner, hvilket er dobbelt så stort et underskud som budgetteret. Det kommer over på et et år med et uventet underskud på 165 millioner. - Det er beklageligt at Aalborg Universitet er på vej mod en stor budgetoverskridelse. Det må og skal der rettes op på, siger uddannelsesminister Morten Østergaard. Han har dog ingen planer om at tage nogle initiativer overfor universitetet, men har tillid til bestyrelsesformand Lars Bonderup Bjørns udtalelser om, at universitets økonomi er på rette vej. - Jeg noterer med tilfredshed bestyrelsesformandens klare udmelding herom og har fuld tillid til, at universitetets bestyrelse drager omsorg for den nødvendige økonomiske genopretning, siger Morten Østergaard.